Csongrád Város Jegyzője

*🖂 6640 Csongrád, Kossuth tér 7.*

*🕿 63/571-900\*, Fax: 571-901*

E-mail: [*csongrad@csongrad.hu*](mailto:csongrad@csongrad.hu)

Tisztelt Kibocsátó!

Csongrád Város Önkormányzatának Képviselő-testületének a 33/2017.(XI.27) önkormányzati rendelettel módosított, a talajterhelési díjról szóló 25/2015.(XI.27.) önk. rendelete - a környezetterhelési díjról szóló 2003.évi LXXXIX. tv (továbbiakban Ktdtv.) 21/A § (2) bekezdésében és a 26. § (4) bekezdésében kapott felhatalmazás és jogszabályi kötelezés alapján- elrendelte a **talajterhelési díj** előírását 2016.01.01-től kezdődően.

A rendelet hatálya Csongrád város közigazgatási területén a helyi vízgazdálkodási hatósági engedélyezés hatálya alá tartozó **szennyvízelhelyezést**, ideértve az egyedi zárt szennyvíztárolót **alkalmazókra terjed ki,** **akik a műszakilag rendelkezésre álló közcsatornára nem kötöttek rá** (továbbiakban: **kibocsátó**).

A kibocsátónak a talajterhelési díjat önadózással kell teljesíteni. A bevallást évente, a tárgyévet követő március 31-éig, a mellékelt formanyomtatványon kell benyújtani.

A bevallási nyomtatvány az alábbi helyen is elérhető: www.csongrad.hu/hivatal/letölthető nyomtatványok/helyi adózással kapcsolatos nyomtatványok. A nyomtatvány IV/1 sorában feltüntettük - Csongrád szennyvízhálózatának üzemeltetője - az Alföldvíz Zrt. adatszolgáltatása szerinti, Önre vonatkozó 2017.évi vízfogyasztást.

**A bevallás elmulasztása esetén a talajterhelési díj hivatalból kerül előírásra az Alföldvíz Zrt. adatszolgáltatása alapján.**

A talajterhelési díj **alapja csökken** azzal a számlákkal igazolt mennyiséggel, amelyet a kibocsátó a szennyvíztárolójából, olyan arra feljogosított szervezettel szállíttat el, amely a folyékony hulladék jogszabályi előírások szerinti elhelyezést igazolja.

A lakossági kibocsátó **mentesül** a talajterhelési díj megfizetése alól, amennyiben a talajterhelési díj alapja nem haladja meg éves átlagban a **havi 3m³-**t (évi 36m³).

**A mentesség igényléséhez jövedelemigazolást a korábbiaktól eltérően nem kell csatolni.**

**Mentes** a talajterhelési díj megfizetése alól a vízvezeték meghibásodása (csőtörés) következtében elfolyt, elszivárgott vízmennyiség, feltéve, hogy a kibocsátó a meghibásodásról a szolgáltatónak történő bejelentését hitelt érdemlően, a szolgáltatótól kapott igazolással, a vízvezeték megjavítását, szerelést elvégző által adott számlával bizonyítja.

**Mentes** a rákötés évének első napjától az a kibocsátó, aki a műszakilag rendelkezésre álló közcsatornára ráköt.

**Mentes** a talajterhelési díj megfizetése alól az a kibocsátó, akinek a lakóhelye és fogyasztási helye önkormányzati bérlakás.

A talajterhelési díj mértéke – a Ktdtv.12.§(3) bekezdés szerint – 1m3 kibocsátott szennyvíz után

1.200.-Ft, amit meg kell szorozni az 1,5-ös területérzékenységi szorzóval (összesen 1.800.-Ft/m3).

A talajterhelési díjat Csongrád Város Önkormányzata Talajterhelési díj megnevezésű 11735050-15354721-10140004 számú számlájára lehet megfizetni.

Amennyiben időközben rákötöttek a központi szennyvízhálózatra, egyéb változás következett be, vagy további kérdés merülne fel a megállapított vízmennyiséggel kapcsolatban, úgy annak tisztázása érdekében az Alföldvíz Zrt. ügyfélszolgálatát szíveskedjen felkeresni, melynek rendje az [ugyfel@alfoldviz.hu](mailto:ugyfel@alfoldviz.hu) honlapon található vagy a 06-40-922-334 telefonszámon illetve írásban is megkereshetők.

A kitöltött bevallási nyomtatvány aláírt példányát kérjük visszajuttatni a Polgármesteri Hivatal Adócsoportjához.

A bevallással kapcsolatos kérdések tekintetében az adócsoport munkatársai állnak rendelkezésre, személyesen a fszt.39-es szobában illetve az alábbi telefonszámokon: 06-63/571-962,- 992.

Csongrád, 2018.január

Dr. Juhász László

jegyző